Analís matematico

L'analís matematico, analisi matematica u calculo infinitesimal ye una branca d'as Matematicas, desarrollada a partir de l'Alchebra y a Cheometría que estudia los numeros reals, os complexos, os vectors y as suyas funcions. Apareixe a partir de dos conceptos complementarios: o concepto d'integral (calculo integral) y o concepto de derivada (calculo diferencial). As dos operacions son inversas y son ligadas por o teorema fundamental d'o calculo.

Os fundadors d'ista branca son Isaac Newton y Gottfried Leibniz y os suyos precursors John Wallis y Isaac Barrow. Mas enta debant estió Augustin Louis Cauchy qui li dió una forma mas rigurosa en adhibir-ne lo concepto de limite. Ista branca d'as Matematicas s'ha convertiu en a base d'a Fisica y tamién tien aplicacions importants en Quimica, Incheniería, Economía y Medicina.

*